# 5. O mundo que queremos

# Xa se ve o final. E...aprendiches moito?

Ao longo destas sesións fixestes un percorrido por temas moi importantes para entender o mundo no que vivimos: a globalización, a interculturalidade, os movementos migratorios, o funcionamento dos estados e dos organismos internacionais, así como a organización do Estado español.

Aprendestes que vivimos nun planeta onde todo está conectado, onde as decisións dun país poden afectar a moitos outros, e onde a diversidade cultural é unha riqueza que debemos valorar e respectar. Tamén comprendestes que existen institucións que traballan para manter a paz, garantir os dereitos humanos e fomentar a cooperación entre pobos.
Co reto final, demostrastes que sodes capaces de analizar, pensar de maneira crítica e aplicar o que aprendestes. Agora sabedes un pouco mellor como funciona o mundo e, sobre todo, cal é o voso papel nel como cidadáns e cidadás comprometidos.
Seguide sendo curiosos, preguntando e aprendendo, porque entender o mundo é o primeiro paso para melloralo.

Seguidamente aparecen os esquemas-resumo dos contidos vistos anteriormente. Preme sobre cada un para velos a maior tamaño.

## Globalización e interculturalidade

## As migracións

## Os Estados

## A ONU e a UE

## O Estado español

## Organización territorial española

## Lectura facilitada

Ao longo destas sesións, traballastes temas moi importantes.

Serviranvos para entender mellor o mundo.

Os temas foron:

- Globalización
- Interculturalidade
- Movementos migratorios
- Funcionamento dos estados e organismos internacionais
- Organización do Estado español

Aprendestes que vivimos nun planeta conectado,

que as decisións dun país poden afectar a moitos outros

e que a diversidade cultural é unha riqueza

que a debemos valorar e respectar.

Tamén comprendestes que existen institucións que permiten:

- Manter a paz
- Garantir os dereitos humanos
- Fomentar a cooperación entre pobos

Co reto final, demostrastes que podedes:

Analizar, pensar de maneira crítica e aplicar o aprendido.

Agora sabedes mellor como funciona o mundo.

Tamén cal é o voso papel como cidadáns e cidadás comprometidos.

Seguide sendo curiosos e curiosas,

seguide preguntando e aprendendo.

Xa que entender o mundo é o primeiro paso para melloralo.

## Audio

audio/mpeg

# Rúbrica de coavaliación

Rúbrica de coavaliación: "Amadou, da guerra á escola"
| Excelente | Moi ben | Ben | Necesita mellora | Deficiente
--- | --- | --- | --- | --- | ---
Claridade e organización da presentación | A presentación foi moi clara, ben estruturada e fácil de seguir. (1) | A presentación foi clara e ben organizada, con pequenos erros. (0,75) | A presentación foi comprensible pero algo desorganizada. (0,75) | A presentación foi confusa ou difícil de seguir en varios momentos. (0,50) | A presentación foi moi confusa e careceu de estrutura.. (0,20)
Dominio do contido | Mostraron un dominio completo do tema e responderon preguntas con seguridade. (1) | Mostraron un bo dominio do tema, con algunhas pequenas dúbidas. (0,75) | Mostraron un coñecemento básico pero insuficiente. do tema (0,75) | Mostraron dificultades para explicar o tema ou responder preguntas. (0,50) | Non demostraron coñecemento suficiente do tema. (0,20)
Creatividade e orixinalidade | O traballo foi moi creativo, orixinal e chamou a atención. (1) | O traballo foi creativo e tivo elementos orixinais. (0,75) | O traballo foi adecuado pero pouco creativo. (0,50) | O traballo foi pouco orixinal ou falto de ideas novas. (0,50) | O traballo foi totalmente rutineiro ou copiado. (0,20)
Participación visible dos membros do grupo | Todos os membros participaron de forma equilibrada e activa. (1) | A maioría dos membros participaron activamente. (0,75) | Algúns membros participaron, pero non de forma equilibrada. (0,50) | Poucos membros participaron, mentres outros case non interviñeron. (0,25) | Apenas participou un ou ningún membro de forma activa. (0,20)
Calidade global do traballo | O traballo foi excelente e destacou polo esforzo e a calidade.. (1) | O traballo foi bo e reflicte esforzo e dedicación. (1) | O traballo foi aceptable, pero con falta de detalles ou esforzo. (0,5) | O traballo foi incompleto ou pouco traballado. (0,25) | O traballo foi de baixa calidade ou non cumpriu os obxectivos. (0,20)

Elaboración propia (proxecto cREAgal). Rúbrica de coavaliación: "Amadou, da guerra á escola" (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Ficheiros anexos: autoavaliación

Avalíate ti mesmo. Reflexiona e valora o teu traballo e as túas achegas ao grupo...

Descarga o documento e cúbreo.

- Autoavaliación en formato PDF. Abre en nova xanela. (Nova xanela)

# Valoremos o traballo realizado polos demais

Todos os grupos presentastes xa o voso plan de acollida aos novos compañeiros e ás novas compañeiras.

Volvede ao voso diario de aprendizaxe para completar a última fase 5, valorando o traballo realizado polos vosos compañeiros e polas vosas compañeiras.

Seguide traballando así! Estades facéndoo xenial!

Ánimo que xa rematades!

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)