# 3. Un mundo en movemento

# Uns pasos máis

Segue o percorrido. Chegar primeiro aquí non é importante; o importante é chegar.

Vivides nun mundo interconectado de tal xeito que, cando nun lugar sucede algo, ese feito pode ter reflexo ata no recuncho máis afastado do planeta. A este fenómeno chámaselle globalización.
Dentro deste mundo global, é moi importante coñecer os movementos migratorios e tamén o fenómeno da interculturalidade, pois manifestáronse como dous potentes transformadores da realidade social, cultural e demográfica dos países.

Tamén será transcendental coñecer que son os estados: como son, cales son as súas funcións e as súas institucións; e os organismos internacionais, principalmente a ONU, polo seu papel central na defensa dos dereitos humanos, na promoción da paz e na cooperación entre nacións, e a UE, da que España forma parte.

Por último, e para chegar ao final da senda, analizaredes o Estado español, as súas características e a súa organización institucional e territorial.

Xa sabedes: sen présa pero sen pausa.

## Lectura facilitada

Segue o percorrido.

Chegar primeiro non é importante.

O importante é chegar.

Vivides nun mundo interconectado.

Cando algo pasa nun lugar, pode afectar a outros lugares do planeta.

A isto chámaselle globalización.

Dentro deste mundo global é importante coñecer:

- Os movementos migratorios
- O fenómeno da interculturalidade

Estes dous fenómenos son transformadores da realidade social,

da realidade cultural e a demográfica dos países.

Tamén é importante coñecer que son os Estados:

- Como son
- As súas funcións
- As súas institucións

E que coñezades os principais organismos internacionais,

como a ONU e a UE.

A ONU ten un papel central na:

- Defensa dos dereitos humanos
- Promoción da paz
- Cooperación entre nacións

Por último, analizaredes o Estado español:

- As súas características
- A súa organización institucional e territorial

Xa sabedes: sen présa pero sen pausa.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)